
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS



2025-07-31
Šiauliai


Sprendimo projekto tikslai:
.	Pakeisti Šiaulių miesto savivaldybės premijos „Šiaulių metų abiturientas“ skyrimo nuostatus (toliau – nuostatai) ir paskirti Šiaulių miesto savivaldybės premiją „Šiaulių metų abiturientas“ (toliau – premija) abiturientams, gavusiems aukščiausius įvertinimus iš tarptautinio bakalaureato diplomo (toliau – TBD) programos dalyko vadovaujantis 2025 m. birželio 4 d. pakeistu Asmenų, įgijusių kvalifikaciją, suteikiančią teisę į aukštąjį mokslą, pagal tarptautinių organizacijų arba užsienio valstybių švietimo programas, konkuravimo dėl priėmimo į valstybės finansuojamas studijas aukštosiose mokyklose tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. birželio 19 d. įsakymu Nr. V-932 „Dėl asmenų, įgijusių kvalifikaciją, suteikiančią teisę į aukštąjį mokslą, pagal tarptautinių organizacijų arba užsienio valstybių švietimo programas, konkuravimo dėl priėmimo į valstybės finansuojamas studijas aukštosiose mokyklose tvarkos aprašo patvirtinimo“.
.	Įteikti padėkas visiems abiturientams, gavusiems Šiaulių miesto savivaldybės premiją „Šiaulių metų abiturientas“.

Šiuo metu galiojančių nuostatų 2.3 punkte reglamentuota, kad premija skiriama abiturientams, gavusiems TBD programos dalyko HL (santrumpa iš anglų kalbos Higher Level) 7 balų įvertinimą.
Pakeistame Apraše (5 priede) patikslinti TBD programos dalykai, jų grupės pagal lygius, pakeisti TBD programos dalykų baigiamųjų egzaminų įvertinimų atitikmenys valstybinių brandos egzaminų įvertinimams, kas nėra numatyta nuostatuose.
Nuostatų 9 punkte numatyta, kad Savivaldybės mero padėkos įteikiamos abiturientams, gavusiems 3 ir daugiau aukščiausius įvertinimus.

Numatyta galimybė (pagal pakeistą Aprašą) pagerbti abiturientus, baigusius 2025 ir vėlesniais metais TBD programą, už gautus TBD programos baigiamojo egzamino rezultatus, atitinkančius aukščiausius valstybinio brandos egzamino įvertinimus balais. 
Numatyta galimybė įteikti Šiaulių miesto savivaldybės administracijos Švietimo skyriaus vedėjo padėkas abiturientams, gavusiems po vieną ir du aukščiausius įvertinimus.

Pasekmės teigiamos, nes bus užtikrintas lygių galimybių principas.

Teisės aktai nebus keičiami.

Sprendimui įgyvendinti papildomų teisės aktų nereikės. 
Sprendimui įgyvendinti reikalingos lėšos.
Lėšos sprendimui įgyvendinti skiriamos iš Šiaulių miesto savivaldybės strateginio veiklos plano Švietimo prieinamumo ir kokybės užtikrinimo programos (Nr. 08) priemonėje „Atstovauti miestui, pristatyti švietimo veiklą, organizuoti renginius“ (08.01.01.01.). 2025 m. papildomai reikės 1700 eurų. 


Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginė rengėja – Švietimo skyriaus vyriausioji specialistė Rasa Stankuvienė,                     tel. +370 41 386 478. Projekto iniciatorius – Šiaulių miesto savivaldybės Švietimo skyrius.


Skyriaus vedėja					Edita Minkuvienė



